OpenLLM-France/wikimedia huggingface dataset:
# Azov

«Azov» té aquests significats:
* Azov (Rostov), ciutat de Rússia a l'óblast de Rostov, a la vora del riu Don a la costa del Mar d'Azov
* Azov (Crimea), poble al raion de Krasnogvardéiskoie de la república de Crimea, a Rússia
* Batalló Azov, unitat militar d'extrema dreta i neonazi, integrada a la Guàrdia Nacional d'Ucraïna
* Campanyes d'Azov, campanyes militars russes desenvolupades el 1695 i 1696 durant la Guerra russo-turca de 1686-1700
* Governació d'Azov, divisions administratives de l'Imperi Rus durant el segle xviii
* Mar d'Azov, secció septentrional de la mar Negra, amb la qual està connectada a través de l'estret de Kertx, banya les costes d'Ucraïna i Rússia
* Terres baixes de Kuban-Azov, regió de planes esteses per la Rússia europea meridional, a la zona occidental
# Districte de Cutx Behar

El districte de Cutx Behar —কোচবিহার জেলা en bengalí, Cooch Behar District en anglès— és una divisió administrativa de Bengala Occidental (Índia) amb capital a la ciutat de Cooch Behar. La superfície és de 3.387 km² i la població de 2.479.155 habitants (cens del 2001). Està format per cinc subdivisions: Cooch Behar Sadar, Dinhata, Mathabhanga, Mekhliganj i Tufanganj.

## Història

Per un acord signat el 28 d'agost de 1949 el raja de Koch Bihar va accedir a l'Índia. La transferència a la província i després estat de Bengala Occidental es va produir el 19 de gener de 1950 i en la mateixa data es va constituir en districte. Dins el districte van quedar 92 exclavaments de Pakistan (després Bangladesh) amb 47 km² (106 exclavaments indis són a Bangladesh amb 69 km²).

## Llocs interessants

* Palau de Cooch Behar (Rajbari)
* Temple Madan Mohan
* Excavació a Rajpat
* Temple de Baneshwar Shiv
* Madhupur Dham a 10 km de la capital
* Temple Kamteswari a 35 km
* Cisterna de Sagardighi
* Rasikbil, sdantuari d'ocells
* Rasomati Ecotourism complex
* Kholta Ecotourism Spot
* Eco Heritage Park
* Nipendra Narayan Park
* Brahmo Mandir
* Ranir Bagan
* Baradebi Bari
* Siddheswari Kali Bari
* Temple Dangar Ayee
* Temple Siddhanath de Xiva a Dhaluabari

## Vegeu també

* Baneswar

## Enllaços externs

* Mapa
* Website del districte de Cooch Behar Arxivat 2010-07-15 a Wayback Machine.
* Genealogia de la dinastia Narayan
* Informació de crims Arxivat 2008-09-11 a Wayback Machine.
# Publi Gabini Cimbre

Publi Gabini Cimbre (en llatí Publius Gabinius Cimber) va ser un equites romà que es va implicar en la conspiració de Catilina i apareix en alguna reunió de l'any 63 aC.

## Referències

* ↑ Ciceró. In L.Catilinam III,3,6; V,4,6
# Louis Gomis

Louis Gomis (Dakar, 3 de desembre de 1974) és un exfutbolista senegalès de la dècada de 1990.
Fou internacional amb la selecció de futbol del Senegal. Pel que fa a clubs, destacà a 1. FC Nürnberg.

## Referències

* ↑ «Louis Gomis». worldfootball.net. [Consulta: 8 juny 2012].
* ↑ Louis Gomis a National-Football-Teams.com (anglès)
# 1606
## Esdeveniments

* Finalitza el trasllat de la cort espanyola a Madrid des de Valladolid, iniciat el 1601
* Es funda el convent de Santa Maria de Gràcia d'Empúries
* Praga: El compositor Joachim Lange publica el recull Cançons alemanyes a tres veus

## Naixements

* 26 de gener, Mineo (Catania): Ludovico Buglio, jesuïta italià, missioner a la Xina (m. 1682).
* 15 de juliol, Leiden (Països Baixos): Rembrandt van Rijn, pintor neerlandès.

## Necrològiques

* 20 de gener - Macau (Colònia portuguesa a la Xina): Alessandro Valignano, jesuïta italià, missioner al Japó (n. 1539).
* Guy Fawkes

## Referències

* ↑ Aranda Pérez, Francisco José. Actas de la Reunión Científica de la Fundación Española de Historia Moderna (Madrid, 2-4 de junio de 2004) (en castellà). Univ de Castilla La Mancha, 2004, p.846. ISBN 8484272966.
* ↑ «Rembrandt | enciclopèdia.cat». [Consulta: 22 maig 2020].
# Lliga alemanya d'hoquei sobre patins masculina

La Lliga alemanya d'hoquei sobre patins masculina, coneguda com a Rollhockey-Bundesliga, és la competició nacional d'hoquei sobre patins d'Alemanya. Es disputa des de 1920. L'equip amb més títols és el RESG Walsum amb 16.

## Palmarès

* 16 títols: RESG Walsum
* 13 títols: RSC Cronenberg
* 9 títols: Herten i ERG Iserlohn
* 7 títols: ERSC Stuttgart
* 6 títols: Nürnberg
* 5 títols: Remscheid i SK Germania Herringen
* 4 títols: TSG Darmstadt i Weil
* 2 títols: SSRC Stuttgart i ERC Stuttgart
* 1 títol: RSC Berlin, SVR Berlin, Eintriacht Dortmund, Hüls, Ober-Ramstadt, Darmstadt i Düsseldorf

## Historial

* 2021 no es disputà
* 2020 SK Germania Herringen
* 2019 SK Germania Herringen
* 2018 SK Germania Herringen
* 2017 ERG Iserlohn
* 2016 ERG Iserlohn
* 2015 ERG Iserlohn
* 2014 SK Germania Herringen
* 2013 SK Germania Herringen
* 2012 RSC Cronenberg
* 2011 RSC Cronenberg
* 2010 RSC Cronenberg
* 2009 ERG Iserlohn
* 2008 ERG Iserlohn
* 2007 RSC Cronenberg
* 2006 ERG Iserlohn
* 2005 RSC Cronenberg
* 2004 Weil
* 2003 RSC Cronenberg
* 2002 RSC Cronenberg
* 2001 RSC Cronenberg
* 2000 Weil
* 1999 RESG Walsum
* 1998 RSC Cronenberg
* 1997 Düsseldorf
* 1996 RSC Cronenberg
* 1995 Weil
* 1994 Remscheid
* 1993 Weil
* 1992 Remscheid
* 1991 RESG Walsum
* 1990 RESG Walsum
* 1989 RESG Walsum
* 1988 Darmstadt
* 1987 RESG Walsum
* 1986 ERG Iserlohn
* 1985 RESG Walsum
* 1984 RSC Cronenberg
* 1983 Ober-Ramstadt
* 1982 RSC Cronenberg
* 1981 RESG Walsum
* 1980 RSC Cronenberg
* 1979 Herten
* 1978 Remscheid
* 1977 ERG Iserlohn
* 1976 ERG Iserlohn
* 1975 RESG Walsum
* 1974 RESG Walsum
* 1973 RESG Walsum
* 1972 RESG Walsum
* 1971 RESG Walsum
* 1970 Herten
* 1969 Remscheid
* 1968 Remscheid
* 1967 Hüls
* 1966 TSG Darmstadt
* 1965 Herten
* 1964 Herten
* 1963 TSG Darmstadt
* 1962 TSG Darmstadt
* 1961 Herten
* 1960 TSG Darmstadt
* 1959 ERC Stuttgart
* 1958 ERC Stuttgart
* 1957 Herten
* 1956 Herten
* 1955 Herten
* 1954 RESG Walsum
* 1953 RESG Walsum
* 1952 RESG Walsum
* 1951 Herten
* 1950 Eintriacht Dortmund
* 1949 RESG Walsum
* 1948 SSRC Stuttgart
* 1947 SSRC Stuttgart
* 1943-1946 no es disputà
* 1942 Nürnberg
* 1941 Nürnberg
* 1940 Nürnberg
* 1939 Nürnberg
* 1938 Nürnberg
* 1937 Nürnberg
* 1936 ERSC Stuttgart
* 1935 ERSC Stuttgart
* 1934 ERSC Stuttgart
* 1933 ERSC Stuttgart
* 1932 no es disputà
* 1931 ERSC Stuttgart
* 1930 no es disputà
* 1929 ERSC Stuttgart
* 1923-1928 no es disputà
* 1922 SVR Berlin
* 1921 RSC Berlin
* 1920 ERSC Stuttgart
# Lliga alemanya de futbol 2001-02

La Fußball-Bundesliga 2001-02 va ser la 39a edició de la Lliga alemanya de futbol, la competició futbolística més important del país.

## Classificació

* Font: www.resultados-futbol.com/bundesliga2002'
# Sext Quintili Var (cònsol)

Sext Quintili Var (en llatí: Sextus Quintilius Sex. F. P. N. Varus) va ser un magistrat romà del segle v aC. Formava part de la gens Quintília, una gens romana d'origen patrici.
Va ser elegit cònsol l'any 453 aC amb Publi Curiaci Fist Trigemí. Va morir mentre exercia el càrrec degut a una gran epidèmia de pesta que aquell any va afectar la ciutat de Roma i va matar una part de la població.

## Referències

* ↑ T. Robert S. Broughton, The Magistrates of the Roman Republic, Volume I, 509 B.C. - 100 B.C., New York, The American Philological Association, coll. « Philological Monographs, number XV, volume I», 1951, 578 p.
# Llinatge dels Vilademany

El llinatge dels Vilademany va ser una família nobiliària catalana originària d'Aiguaviva que arribà a tenir diverses possessions al Gironès, la Selva i Osona i eren varvassors d'aquest darrer comtat.

## Llinatge

El llinatge nobiliari era originari del castell i la demarcació feudal que s'estenia, al segle xii, pels actuals municipis d'Aiguaviva (Gironès) i Vilobí d'Onyar (la Selva). Als segles XIV i XV eren senyors, a més, de Taradell i Santa Coloma de Farners. Per la jurisdicció de l'extens castell termenat de Taradell, els Vilademany eren, alhora, varvassors del comtat d'Osona. A les darreries del segle xv entroncaren amb els Cruïlles, senyors de Rupit i Fornells, i castlans de Seva i el Brull.
Un dels membres destacats d'aquest llinatge va ser Carles de Vilademany-Cruïlles i d'Agullana (m. 1626), capitost assenyalat de la facció dels nyerros, a la ciutat i vegueria de Vic a començaments del segle xvii. Arran del traspàs sense successió el patrimoni passà als Perapertusa, vescomtes de Jóc (Rosselló).

## Referències

* ↑ Xavier Torres, Diccionari d'Història de Catalunya. Vilademany. Edicions 62, 1992, p. 1119-1120.
* ↑ Antoni Pladevall. Taradell, passat i present d'un terme i vila d'Osona : I.. Vic / Taradell: Ajuntament de Taradell i Eumo, 1995.
# Llinda al carrer de Vilademunt

La Llinda al Carrer Vila d'Amunt és una obra de Palau-sator (Baix Empordà) inclosa a l'Inventari del Patrimoni Arquitectònic de Catalunya.

## Descripció

L'element està situat a l'extrem de migdia del poble de sant Feliu de boada, al raval de Vila d'Amunt.
Es tracta d'una inscripció que figura a la llinda de la porta d'accés d'una casa de tipologia senzilla. El text és el següent: "UN BURRU TINCH (dibuix incís d'un ase) ASSI Y ALTRA A LA ESTAB HA SON DOS Y ALQ MA MIRA SON TRES".

## Història

Aquest element potser datat envers el segle xviii. Les cases pròximes conserven llindes amb inscripcions d'aquest segle i de principis del segle xix.
La inscripció de la llinda és interessant pel seu valor com a mostra de l'humor popular aplicat als elements arquitectònics.

## Referències

* 1 2 3 4 «Llinda al Carrer Vila d'Amunt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Duet per a un sol violí

Duet per un sol violí. és un espectacle teatral basat en el guió de Tom Kempinski Duet for one, i traduït al català per Miquel Martí i Pol i Emili Teixidor. Fou estrenat el 10 d'abril de 1982 al Teatre Poliorama de Barcelona. Fu protagonitzada per Rosa Maria Sardà i Claudi Garcia.

## Argument

L'obra es basa en els darrers anys de la vida de la violoncelista Stephanie Anderson, malalta d'esclerosi múltiple i la relació amb el seu marit. És basada en la història real de la violoncelista Jacqueline du Pré i el seu marit Daniel Barenboim.

## Premis

Fotogramas de Plata 1982
| Categoria | Persona | Resultat |
| Millor intèrpret de teatre | Rosa Maria Sardà | Nominada |

## Referències

* ↑ Fitxa al web de l'Institut del Teatre
* ↑ Cartelera de La Vanguardia, 6 d'abril de 1982

## Bibliografia

* Armonía truncada (p. 42) DUET PER A UN SOL VIOLI de Tom Kempinski a la revista El Ciervo, Año 31, No. 374, ABRIL 1982
* Escenografia a manuelportaceli.com
# Si els somnis es fessin realitat

Si els somnis es fessin realitat (títol original: Dream a Little Dream) és una pel·lícula estatunidenca de Marc Rocco, estrenada l'any 1989. Rocco igualment ha produït i escrit el guió el film amb l'ajuda de D.E. Eisenberg. Ha estat doblada al català.

## Argument

Bobby Keller (Corey Feldman) i Dinger (Corey Haim), dos estudiants tan excèntrics com provocadors, són els marginats del seu centre. Col·leccionen notes dolentes, acumulen fracassos sentimentals i estan en conflicte permanent amb la seva família. Cada dia, mentre fan el trajecte cap a l'institut, Bobby i Dinger passen pel jardí dels Ettinger, sense demanar-ne el permís. Els Ettinger són una vella parella de jubilats tan enamorats l'un de l'altre com el dia que es van conèixer. A priori, són també l'oposat radical dels dos amics.
No obstant això, un vespre, un accident trastoca el curs de les coses. Coleman Ettinger (Jason Robards), el vell enamorat, es troba en el cos de Bobby, aquest adolescent de grenyes brutes i de texans esquinçats, mal educat i indisciplinat.

## Repartiment

* Corey Feldman: Bobby Keller
* Corey Haim: Dinger
* Meredith Salenger: Lainie Diamond
* Jason Robards: Coleman Ettinger
* Piper Laurie: Gena Ettinger
* Harry Dean Stanton: Ike Baker
* William McNamara: Joel
* Ria Pavia: Maureen
* Lala Sloatman: Shelley
* Laura Lee Norton: Marge
* John Ward: Derek
* Matt Adler: Dumas
* Alex Rocco: Gus Keller
* Victoria Jackson: Kit Keller
* Russell Livingstone: Veí
* Mickey Thomas: Mr. Pattison
* Fran Taylor: Sheila Baker
* Susan Blakely: Cherry Diamond
* John Grissom: Entrenador
* John Ford Coley: Ron

## Producció

El títol del film s'inspira directament de la cançó Dream a Little Dream of Me, omnipresent a la història. Dream a Little Dream marca la tercera col·laboració entra Corey Haim i Corey Feldman, que ja havien rodat junts en diversos èxits: Generació Perduda??? i License to Drive. Corey Feldman ha coreografiat ell mateix l'escena del gimnàs on balla davant Meredith Salenger. Una continuació, titulada Dream a Little Dream 2 va sortir l'any 1994, sempre amb el duo fetitx del film.

## Referències

* 1 2 Allociné
* ↑ «Si els somnis es fessin realitat». esadir.cat.
* ↑ «Dream a Little Dream». The New York Times.
* ↑ Si els somnis es fessin realitat a Internet Movie Database (anglès) «
# E842

La ruta europea E842 és una carretera que forma part de la Xarxa de carreteres europees. Comença a Nàpols (Itàlia) i finalitza a Canosa di Puglia (Itàlia). Té una longitud de 170 km. Té una orientació d'oest a est.
# E821

La ruta europea E821 és una carretera que forma part de la Xarxa de carreteres europees. Comença a Roma (Itàlia) i finalitza a San Cesareo (Itàlia). Té una longitud de 36 km. Té una orientació d'est a oest.
# Diversibipalium multilineatum

Diversibipalium multilineatum és una espècie de planària terrestre originària del Japó. L'any 2016 es va publicar la troballa per primera vegada d'aquesta espècie a Europa, a Bolonya, Itàlia (trobada el setembre de 2014), i a Legavin, França. És considerada espècie invasora a Europa.
El nombre cromosòmic és de 2x=10.

## Descripció

Aquesta espècie pot mesurar entre 100 i 200 mm de longitud i uns 5 mm d'amplada. El color de la superfície dorsal és marró groguenc i presenta tres bandes longitudinals, una al mig i dues laterals. La banda central s'eixampla sobre el cap o placa cefàlica i també a l'altura de la faringe. La superfície ventral és pàl·lida i també presenta tres bandes longitudinals, una al mig i dos als costats. Aquesta espècie no presenta òrgan copulador, pel que encara no se n'ha descrit la seva morfologia i, per tant, es classifica dins el gènere Diversibipalium.

## Referències

* 1 2 Mazza, Giuseppe; Menchetti, Mattia; Sluys, Ronald; Solà, Eduard; Riutort, Marta; Tricarico, Elena; Justine, Jean-Lou; Cavigioli, Luca; Mori, Emiliano «First report of the land planarian Diversibipalium multilineatum (Makino & Shirasawa, 1983) (Platyhelminthes, Tricladida, Continenticola) in Europe». Zootaxa, 4067, 5, 2016, pàg. 577. DOI: 10.11646/zootaxa.4067.5.4. ISSN: 1175-5334.
* ↑ Kiyohiko Yamamoto, Masaharu Kawakatsu, Genyu Sasaki, 2003. Bipaliid land planarians from Nagasaki Prefacture and the vicinity, Kyûshû, Japan: color photographs of living specimens and the karyoptypes. Kawakatsu & Sasaki's webpages on planarians, Sapporo and Tôkyô, No. 40. ISSN 1348-3412.
* ↑ Makino N, Shiraswa Y, 1983. Morphological and ecological comparison with two new species of elongated-slender land planarians having several stripes and their new scientific names. Bull Tokyo Med Coll 9: 69-83.
* ↑ Kubota S, Uamamoto K, Kawakatsu M, 2001. First distributional record of three bipaliid species (Plathelminthes, Turbellaria, Tricladida) in Wakayama Prefecture, Honshu, Japan. Nankiseibutu 43:6-10.
# Dia de la Gent de Mar

El Dia de la Gent de Mar és un dia internacional que se celebra anualment cada 25 de juny.
El 'Dia de la Gent de Mar' es va establir en una resolució adoptada per la Conferència Diplomàtica de 2010 a Manila, que va aprovar les esmenes a la 'Convenció Internacional sobre Estàndards de Formació, Certificació i Vigilància per la gent de mar' o Convenció STCW. El seu objectiu declarat és reconèixer la singular contribució de la gent de mar de tot el món al comerç marítim internacional, l'economia mundial i la societat civil. La resolució encoratja als governs, les organitzacions navilieres, les empreses, els armadors i totes les altres parts interessades a promoure degudament i apropiadament el 'Dia del Gent de Mar' i a adoptar mesures per celebrar-se de manera significativa.

## Referències

* ↑ «25 de juny, Dia de la Gent de Mar». Associació Catalana de Capitans de la Marina Mercant. [Consulta: 22 juny 2022].
* ↑ «El Dia Internacional de la Gent de Mar enguany està dedicat a les dones del sector». Diari de Girona, 22·06·2019 [Consulta: 22 juny 2022].
* ↑ «Día de la gente de mar 2022». International Maritime Organization (IMO). [Consulta: 22 juny 2022].
# Katsuyoshi Kuwahara

Katsuyoshi Kuwahara (Prefectura de Shizuoka, 30 de maig de 1944) és un futbolista japonès que disputà dos partits amb la selecció japonesa.

## Enllaços externs

* Japan National Football Team Database
# Adrian Mierzejewski

Adrian Mierzejewski (nascut el 6 de novembre de 1986) és un futbolista polonès que juga en l'A Nassr FC i l'equip polonès, com a migcampista.
# 161

El 161 (CLXI) fou un any comú començat en dimecres del calendari julià. En aquell temps, era conegut com a any del consolat de Cèsar i Aureli (o, més rarament, any 914 ab urbe condita). L'ús del nom «161» per referir-se a aquest any es remunta a l'alta edat mitjana, quan el sistema Anno Domini esdevingué el mètode de numeració dels anys més comú a Europa.

## Esdeveniments

* 7 de març: inici del regnat de Marc Aureli, emperador romà (final l'any 180). Va associar el seu germà adoptiu i futur gendre, Luci Aureli Ver, amb l'imperi com a coemperador (161-169).
* Fam a Itàlia.

## Necrològiques

7 de març - Antoni Pius, emperador romà (n. 86 dC)

## Referències

* ↑ Librairie Droz. Bronze et o r : visages de Marc Aurèle, empereur, capitaine, moraliste, 1996, p. 136. ISBN 978-2-600-00144-1.
* ↑ Continuum International Publishing Group. Chronology of the Roman Empire (en anglès), 2011. ISBN 978-1-4411-5478-1.
* ↑ «Antoninus Pius | Roman emperor». Encyclopedia Britannica. [Consulta: 10 December 2020].
# Fundació Catalana

Fundació Catalana és una institució creada a Barcelona el 17 de gener de 1979 pels cinc bancs que constituïen el grup Banca Catalana -Banc Industrial de Catalunya, Banca Catalana, Banc de Barcelona, Banc Mercantil de Manresa i Banc de Girona-, per canalitzar, a través d'ella, els ajuts econòmics per a activitats socials i culturals. La fundació va comptar amb un capital inicial de 25 milions de pessetes. Tenia com a finalitat promoure i dotar, amb caràcter subsidiari, institucions i activitats en les àrees assistencial, cultural i científica catalanes.
El primer president d'aquesta fundació va ser Antoni Forrellad i Solà, empresari molt proper a Jordi Pujol, que va morir el desembre de 1983. A més de Forrellad, integraven el patronat de la fundació Jaume Carner i Suñol, Andreu Ribera Rovira, Salvador Casanovas i Martí, Joan Casablancas i Bertran, Francesc Cabana Vancells, Raimon Carrasco i Azemar, Joan Martí i Mercadal i Josep Lluís Vilaseca. Tots ells, excepte Forrellad, van ser inclosos en la querella del ministeri fiscal per la seva gestió a Banca Catalana. El desembre de 1983, Francesc Cabana, cunyat de Pujol i exsecretari general de Banca Catalana, va substituir Forrellad a la presidència del patronat. El maig del 1982 aquesta Fundació fou utilitzada per Jordi Pujol a l'hora de traspassar les accions que tenia a l'entitat financera Banca Catalana.
La seva activitat s'ha concentrat en l'edició de diverses publicacions, en la concessió de beques per a estudis i treballs i en la creació de noves fundacions: Fundació Enciclopèdia Catalana, Fundació Agrícola Catalana, Fundació Museu d'Història de la Medicina de Catalunya i Fundació Catalana per a l'Estudi de les Malalties del Fetge.

## Referències

* 1 2 «.xml Fundació Catalana». Gran Enciclopèdia Catalana. Barcelona: Grup Enciclopèdia Catalana.
* 1 2 Sales, Ferran; Cia, Blanca «Los fiscales estiman que Pujol sigue siendo el titular de las acciones de Banca Catalana cedidas a una fundación: La Fundació Catalana fue creada por cinco bancos en 1979». El País, 07-08-1986 [Consulta: 9 desembre 2019].
* ↑ Pérez, Manel «Negocis i secrets de Florenci i el seu fill Jordi Pujol Soley». La Vanguardia, 28-05-2017 [Consulta: 9 desembre 2019].
# Fundació Castelao

Fundació Castelao és una fundació de caràcter personal i declarada d'interès gallec, fundada el 28 de desembre de 1984 per iniciativa de Ramón Martínez López i Avelino Pousa Antelo amb la finalitat d'estimular i afavorir la cultura gallega, especialment en els camps en els quals es va distingir la figura de Castelao. La fundació té la seu en Santiago de Compostel·la, encara que Pontevedra ha reclamat la nova seu de l'entitat. Sota la coordinació de Henrique Monteagudo publica els Cuadernos Castelao.
El seu primer president va ser Ramón Martínez López i Teresa Rodríguez Castelao, germana de Daniel, fou la presidenta d'honor fins a la seva mort.
L'actual president és Avelino Pousa Antelo, qui el 2006 va reclamar que el nou Estatut d'Autonomia de Galícia havia de reconèixer el dret a l'autodeterminació de Galícia. La Fundació ha treballat per la digitalització de tota l'obra plàstica de Castelao i ha organitzat homenatges a favor de la memòria històrica a víctimes del franquisme promotores de la cultura gallega, com Ánxel Casal Gosenge.

## Referències

* ↑ Antón Louro reclama la futura sede de la Fundación Castelao para Pontevedra a El Faro de Vigo 4 d'abril de 2011
* ↑ La Fundación Castelao demanda el derecho a la autodeterminación a El Correo Gallego, 30 de maig de 2006
* ↑ La Fundación Castelao pretende acabar la digitalización este año a El País, 8 de gener de 2009
* ↑ Catalogadas por primera vez 3.800 obras de Castelao a El País, 30 de gener de 2010
* ↑ La Fundación Castelao y los concellos de Teo, Arzúa y Santiago mantienen viva la figura de Ánxel Casal a La Voz de Galicia, 20 d'agost de 2009
* ↑ A Fundación Castelao homenaxea a Ánxel Casal no lugar no que apareceu o seu corpo fusilado a culturagalega.org, 19 d'agost de 2008

## Enllaços externs

* Fundació Castelao Arxivat 2012-04-27 a Wayback Machine.
# Fundació Carles Salvador

La Fundació Carles Salvador és una fundació cultural per mantenir i difondre l'obra del gramàtic Carles Salvador Gimeno, situada a Benassal.
Els orígens de la fundació s'expliquen per les visites de la filla del gramàtic, Sofia Salvador, i el seu marit Enric, que visitaven el seu fill hospitalitzat a Castelló i aprofitaven per anar a veure amics com el llibreter Pere Duch. Volien lliurar en llegat de Carles Salvador i no sabien si fer-ho a la Biblioteca Valenciana o a l'Ajuntament de Benassal. Mentrestant el consistori buscava un ús per l'edifici de l'antic hospital, un edifici emblemàtic que acabava de rebre. Amb l'aparició del IEC com a tercer implicat, amb l'interès de Vicent Pitarch d'aquesta institució, es decideix fer l'entitat.
Finalment el 2002 els hereus de Carles Salvador, l'Institut d'Estudis Catalans i l'Ajuntament de Benassal creen la fundació per fer conèixer l'obra de Carles Salvador, considerat una figura destacada de les lletres valencianes i de la innovació pedagògica del segle xx. La fundació també persegueix garantir la permanència del llegat de Carles Salvador a Benassal i dotar el municipi de Benassal d'un centre de dinamització cultural.
L'any 2019 va ser guardonada amb la creu de Sant Jordi per la "preuada tasca de preservació i divulgació de tot el llegat del mestre, gramàtic i poeta". L'entitat va dedicar la distinció a la figura de Pere Enric Barreda, cronista de Benassal, així com a la família de Carles Salvador per deixar el seu llegat al poble.

## Referències

* 1 2 CASTELLÓ, JOAN MONTAÑÉS |. «Una «Creu» para la Fundació Carles Salvador» (en castellà), 12-05-2019. [Consulta: 13 desembre 2020].
* ↑ «Creu de Sant Jordi per a 28 persones i 15 entitats». Arxivat de l'original el 2020-11-07. [Consulta: 13 desembre 2020].
* ↑ Mediterráneo, El Periódico. «La fundació carles salvador vive su día» (en castellà). [Consulta: 13 desembre 2020].
* ↑ DiaDia. «Benassal dedica a Pere Enric Barreda la concessió de la Creu de Sant Jordi a la Fundació Carles Salvador», 02-05-2019. [Consulta: 13 desembre 2020].